Italiya A Seriyasining 33-turida «Latsio» «Palermo»ni yirik hisobda mag‘lubiyatga uchratdi. Rimdagi «Olimpiko» stadionida kechgan uchrashuv mezbonlarning 6:2 hisobidagi g‘alabasi bilan yakunlandi. 26-daqiqaga keliboq rimliklar raqiblar darvozasiga 5ta javobsiz gol yo‘llagandi. Chiro Immobile 8- va 9-daqiqalarda aniq harakat qildi, Balde Keyta het-trikni rasmiylashtirdi (21, 24, pen, 26). Ikkinchi bo‘limda Andrea Rispoli «Palermo» uchun ikkita gol urdi (46, 52), o‘yindagi yakuniy natija «Latsio» futbolchisi Luka Krekko tomonidan 90-daqiqada o‘rnatildi.